SUPER รักจริง (ต้องรอ) อีกนิด.?
ตลอดช่วง 2 ปีที่ผ่านมา หนึ่งในเป้าหมายและความหวังของบริษัท ซุปเปอร์บล๊อก จำกัด (มหาชน) หรือ SUPER นั่นคือการจัดตั้งกองทุนโครงการโครงสร้างพื้นฐาน (Infrastructure Fund : IFF) มูลค่าประมาณ 10,000 ล้านบาท เพื่อระดมเงินทุน สำหรับการรีไฟแนนซ์หนี้ครั้งใหญ่..ตัวเลขล่าสุด SUPER มีหนี้สินรวมกว่า 30,000 ล้านบาท..!! พร้อมด้วยภาระดอกเบี้ยจ่ายปีละ 1,200 ล้านบาท
20 เม.ย. 2561

แฉทุกวันทันเกมหุ้น
ตลอดช่วง 2 ปีที่ผ่านมา หนึ่งในเป้าหมายและความหวังของบริษัท ซุปเปอร์บล๊อก จำกัด (มหาชน) หรือ SUPER นั่นคือการจัดตั้งกองทุนโครงการโครงสร้างพื้นฐาน (Infrastructure Fund : IFF) มูลค่าประมาณ 10,000 ล้านบาท เพื่อระดมเงินทุน สำหรับการรีไฟแนนซ์หนี้ครั้งใหญ่..ตัวเลขล่าสุด SUPER มีหนี้สินรวมกว่า 30,000 ล้านบาท..!! พร้อมด้วยภาระดอกเบี้ยจ่ายปีละ 1,200 ล้านบาท
พร้อมนำเงินส่วนหนึ่งไปขยายกำลังการผลิตไฟฟ้าใหม่อีก 800 เมกะวัตต์ หลังจากนั้นมีแผนขยายกองทุนให้เพิ่มขึ้นทุกปี เพื่อรองรับการใหม่ที่จะเข้ามาด้วยในอนาคต
แน่นอนว่า หากการตั้งกองทุนโครงสร้างพื้นฐานแล้วเสร็จ สิ่งที่จะได้เห็นอันดับแรก โครงสร้างการเงินของ SUPER จะเปลี่ยนแปลงเชิงบวกอย่างชัดเจน โดยเฉพาะตัวเลขหนี้สินที่ลดลง และภาระดอกเบี้ยจ่ายแต่ละปีที่ลดลงตามไปด้วย ทำให้ตัวเลขกำไร SUPER ดูสมเหตุสมผลกับตัวเลขกำลังผลิตไฟฟ้าที่มีอยู่กว่า 700 เมกะวัตต์
นี่ยังไม่รวมกำไรพิเศษจาการขายสินทรัพย์เข้ากองทุนฯ และโอกาสทางการลงทุนที่จะเกิดขึ้นต่อไปในอนาคต
แต่..การจัดตั้งกองทุนโครงการโครงสร้างพื้นฐาน (Infrastructure Fund : IFF) ถูกเลื่อนมาอย่างต่อเนื่อง นับตั้งแต่กลางปี 2560 เป็นปลายปี 2560 และมาเป็นต้นปี 2561 แต่จนพ้นไตรมาส 1/2561 ไปแล้ว กองทุนโครงสร้างพื้นฐานดังกล่าว ยังไม่มีความคืบหน้าการยื่นไฟลิ่ง..แต่อย่างใด
เรื่องนี้ “จอมทรัพย์ โลจายะ” ซีอีโอใหญ่ SUPER ระบุว่า เรื่องการตั้งกองทุนโครงสร้างพื้นฐาน ทุกอย่างได้เตรียมการไว้หมดแล้ว เพียงแค่รอหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) บางประการ..หากว่าหลักเกณฑ์ดังกล่าวชัดเจน SUPER พร้อมยื่นไฟลิ่งได้ทันที
แน่นอน..เชื่อได้เลยว่า “ปริศนาเกณฑ์ก.ล.ต.” กลายเป็นปมฝังใจ ผู้ถือหุ้น SUPER และแฟนคลับ..งงๆ ไปตามๆ กันว่าตกลงมันเกณฑ์อะไรกันแน่..!? (รอกันมาเป็นปีแล้ว)
แต่เรื่องนี้มาถึงบางอ้อ..ทันที..!!?
เมื่อล่าสุดก.ล.ต.เปิดรับฟังความคิดเห็นเรื่องการปรับปรุงเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน เพื่อลดอุปสรรคในการใช้ตลาดทุน เป็นแหล่งระดมทุนสำหรับกองทุนรวมโครงสร้างพื้นฐานด้านโรงไฟฟ้า โดยเป็นการปรับกฎเกณฑ์ เพื่อให้สอดรับกับแผนพัฒนาพลังงานทดแทนและพลังงานทางเลือก พ.ศ. 2558-2579 ของรัฐบาลที่ต้องการเพิ่มสัดส่วนและขยายการผลิตไฟฟ้าจากพลังงานทดแทน ที่ส่วนใหญ่เป็นกิจการโรงไฟฟ้าขนาดเล็ก
เกณฑ์ที่เสนอปรับปรุงจะเอื้อให้ผู้ประกอบกิจการที่มีโรงไฟฟ้าขนาดเล็กหลายโครงการสามารถระดมทุนผ่านกองทุนรวมโครงสร้างพื้นฐานได้ การแก้ไขเบื้องต้น “จะมีการยกเลิกข้อกำหนดมูลค่าการลงทุนขั้นต่ำสำหรับแต่ละโครงการ จากเดิมกำหนดไว้โครงการละ 500 ล้านบาทขึ้นไปเท่านั้น ทั้งนี้มูลค่าเงินลงทุนกองทุนรวมโครงสร้างพื้นฐานในกิจการโรงไฟฟ้าทุกโครงการรวมกันแล้วต้องไม่ต่ำกว่า 2,000 ล้านบาท”
ดูกันอย่างผิวเผิน..เกณฑ์ใหม่นี้อาจไม่กระทบต่อการจัดตั้งกองทุนโครงสร้างพื้นฐานของ SUPER มากนัก แต่เชื่อว่าเรื่องนี้นักกฎหมายอย่าง “จอมทรัพย์ โลจายะ” มีเหตุผลเพียงพอกับการรอคอย..กับการแก้ไขหลักเกณฑ์ดังกล่าว
ว่าแต่แฟนคลับและผู้ถือหุ้น SUPER รอหน่อยได้ไหม..!!?
…อิ อิ อิ…